Document ID: 32007R0440

KOMISIJAS REGULA (EK) Nr. 440/2007
(2007. gada 20. aprīlis)
par ķiploku ievešanas atļauju izdošanu apakšperiodā no 2007. gada 1. jūnija līdz 2007. gada 31. augustam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopējo organizāciju (1),
ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un īpaši tās 7. panta 2. punktu,
tā kā:
(1)
Ar Komisijas Regulu (EK) Nr. 341/2007 (3) atver tarifu kvotas un nosaka to administrēšanu, kā arī ievieš ievešanas atļauju un izcelsmes sertifikātu sistēmu attiecībā uz ķiplokiem un citiem lauksaimniecības produktiem, kurus ieved no trešām valstīm.
(2)
Produktu daudzumi, par kuriem tradicionālie importētāji un jaunie importētāji ir iesnieguši pieteikumus uz “A” atļaujām 2007. gada aprīļa pirmajās piecās darba dienās atbilstoši Regulas (EK) Nr. 341/2007 10. panta 1. punktam, pārsniedz to produktu pieejamos daudzumus, kuru izcelsme ir Ķīna, un visas citas trešās valstis, izņemot Ķīnu un Argentīnu.
(3)
Tāpēc saskaņā ar Regulas (EK) Nr. 341/2007 7. panta 2. punktu ir jānosaka, ciktāl var izpildīt prasības attiecībā uz “A” atļauju pieteikumiem, kas nosūtīti Komisijai līdz 2007. gada 15. aprīlim saskaņā ar minētās regulas 12. punktu,
IR PIEŅĒMUSI ŠO REGULU.
1. pants
Prasības attiecībā uz “A” ievešanas atļauju pieteikumiem, kas iesniegti saskaņā ar Regulas (EK) Nr. 341/2007 10. panta 1. punktu 2007. gada aprīļa pirmajās piecās darba dienās un kas nosūtīti Komisijai līdz 2007. gada 15. aprīlim, izpilda atbilstoši pieprasīto daudzumu procentuālajai daļai, kas norādīta šīs regulas I pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 20. aprīlī

Labels: 3
17
5